B4-0638, 0646 και 0660/95

Ψήφισμα σχετικά με ορισμένες εκτελέσεις στις ΗΠΑ

Το Ευρωπαϊκό Κοινοβούλιο,

Α. υπενθυμίζοντας προηγούμενα ψηφίσματά του με τα οποία εκφράζει την αντίθεσή του για τη χρήση της θανατικής ποινής σε μεμονωμένες περιπτώσεις σε πολλές διαφορετικές χώρες καθώς και για τη θανατική ποινή ως θέματος αρχής,

Β. βαθειά συγκλονισμένο από τον αριθμό των εκτελέσεων που πρόκειται να πραγματοποιηθούν στις ΗΠΑ κατά τις προσεχείς εβδομάδες,

Γ. εκφράζοντας βαθειά λύπη για το γεγονός ότι μετά από διάστημα 32 ετών, η Πολιτεία της Πενσυλβανίας σχεδιάζει να ξαναρχίσει τις εκτελέσεις οδηγώντας στο θάνατο τρεις άνδρες μεταξύ 4ης Απριλίου και 2ας Ιουνίου, παρόλο που δύο από αυτούς ο Martin Appel και ο Keith Zettlemayer θεωρούνται διανοητικά ασθενείς και ο τρίτος ο Joseph Henry είναι έγχρωμος ο οποίος καταδικάσθηκε από ενόρκους αποκλειστικά λευκούς για το φόνο μιας λευκής γυναίκας,

Δ. εκφράζοντας βαθειά λύπη για το γεγονός ότι ο Κυβερνήτης της Πολιτείας της Φλόριδας έχει αρνηθεί να απονείμει χάρη, μετριάζοντας τη θανατική ποινή του Raleigh Porter παρόλο που όταν καταδικάσθηκε σε θάνατο για δύο φόνους το 1979 οι ένορκοι ψήφισαν ομόφωνα ότι θα έπρεπε να καταδικασθεί σε ισόβια κάθειρξη και ότι αυτή η σύσταση απορρίφθηκε από ένα δικαστή ο οποίος όπως αναφέρθηκε «φορούσε μπρούτζινες γροθιές και χάιδευε ένα πιστόλι»,

Ε. εκφράζοντας βαθειά λύπη για το γεγονός ότι η Πολιτεία της Γεωργίας προτίθεται να οδηγήσει στο θάνατο τον Nicholas Ingram, ένα βρετανό πολίτη της Ευρωπαϊκής Ένωσης ο οποίος έχει και την αμερικανική υπηκοότητα, παρόλο που υπάρχουν σοβαρές αμφιβολίες ως προς την ενοχή του Ingram, αφού συνελήφθη φορώντας τα ίδια ρούχα που φορούσε την ημέρα του φόνου στα οποία δεν υπήρχαν κηλίδες αίματος και ο δολοφόνος περιγράφηκε από το επιζήσαν θύμα του εγκλήματος ως έχων μακριά μαλλιά και δασύτριχο στέρνο, πράγματα που δεν ίσχυαν για τον Ingram,

ΣΤ. τονίζοντας ότι ο Porter βρίσκεται μελλοθάνατος μετά από θανατική καταδίκη από το 1979, ο Zettlemayer από το 1980, ο Ingram από το 1981 και ο Henry από το 1987,

Το Ευρωπαϊκό Κοινοβούλιο,

1. απευθύνει έκκληση στους Κυβερνήτες των Πολιτειών της Φλόριδας, της Γεωργίας και της Πενσυλβανίας να ασκήσουν το δικαίωμά τους μετατροπής της θανατικής ποινής στις περιπτώσεις για τις οποίες είναι αρμόδιοι[semigr ]

2. θεωρεί ότι η κράτηση ανθρώπων επί πολλά έτη υπό θανατική καταδίκη συνιστά σκληρή και απάνθρωπη τιμωρία η οποία είναι αντίθετη με το Σύνταγμα των ΗΠΑ[semigr ]

3. επισημαίνει ότι μετά τη διοχέτευση ηλεκτρικού ρεύματος, που είναι η μέθοδος εκτέλεσης στη Φλόριδα και στη Γεωργία, εξακολουθούν να υπάρχουν σημεία ζωής έως και μισή ώρα μετά την εκτέλεση[semigr ]

4. επαναβεβαιώνει την απόλυτη αντίθεσή του στην ποινή του θανάτου[semigr ]

5. απευθύνει επίσημη έκκληση στις αρμόδιες αρχές των ΗΠΑ να προβούν στην αναστολή της εκτέλεσης των θανατικών ποινών ως πρώτο βήμα προς την πλήρη κατάργηση της ποινής του θανάτου στις ΗΠΑ[semigr ]

6. αναθέτει στην αντιπροσωπεία του για τις σχέσεις με τις Ηνωμένες Πολιτείες να εγγράψει το θέμα της ποινής του θανάτου στην ημερήσια διάταξη της προσεχούς συνεδρίασης της αντιπροσωπείας του Κογκρέσσου των ΗΠΑ στο Ευρωπαϊκό Κοινοβούλιο[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στο Κογκρέσσο των ΗΠΑ, στους κυβερνήτες της Φλόριδας, της Πενσυλαβανίας και της Γεωργίας και στο Ανώτατο Δικαστήριο των ΗΠΑ.